གཏམ་རྒྱུད་འདི་ནི༢༠༠༨ལོའི་ཟླ༨པའི་ཚེས༥ཉིན་བྱུང་བའི་དོན་ངོ་མ་ཞིག་རེད།གཏམ་རྒྱུད་འདི་དབྱིན་ཇིའི་སྐད་གྲགས་ཅན་གྱི་དུས་བབཚགས་པར་དུ་བཀོད་དེ་བསྒྲགས་ཡོད།རྒྱ་གར་ན་ཕ་མ་གཉིས་ལ་ཕྲུ་གུ་གསུམ་སྟེ་མི་ལྔ་ལས་གྲུབ་པའི་ཁྱིམ་ཚང་ཞིག་ཡོད།བཟའ་མི་ལྷན་འཛོམས་བྱུང་བའི་དུས་སུ་ཕ་མ་དང་བུ་ཕྲུག་བར་ལ་བརྩེ་སེམས་དང་རེ་བ།ཡིད་ཆེས་ཀྱིས་ཁེངས་འདུགཉིན་ཞིག་ལ།ཕ་མ་གཉིས་ཀས་ཕྲུ་གུ་གསུམ་པོར་ནམ་རྒྱུན་དང་མི་འདྲ་བའི་ཁ་ཟས་ཞིམ་པོའི་སྟོན་མོ་བཤམས།ཕྲུ་གུ་ཚོས་རྒྱུ་མཚན་ཅི་ཡིན་མི་ཤེས་པར་དགའ་སྤྲོའི་ངང་ཁ་ཟས་ཀྱིས་ཚིམ་ནས་གཉིད་དུ་ཡུར་རྗེས།ཕ་མ་གཉིས་ཀྱིས་རང་གི་སྐེ་ལ་ཞགས་ཐག་བཀོན་ཏེ་བར་སྣང་ལ་དཔྱང་།ཅུང་ཙམ་འགོར་བ་ན་ཁྱིམ་ཚང་དེ་ནི་འཇམ་ཐིང་ངེར་སོང་བ་དང་ཁོར་ཡུག་ཐམས་ཅད་ཡ་ང་བ་ཞིག་ཏུ་གྱུར།ཕ་མ་གཉིས་ཀྱི་བེམ་པོ་བར་སྣང་ལ་འཕྱང་འདུག་ལ་ཕྲུ་གུ་གསུམ་པོ་ཡང་གཏན་ནས་སད་མ་བྱུང་།ཕན་ཚུན་བརྩེ་བ་དང་ཡིད་ཆེས་ཀྱིས་ཁེངས་པའི་ཁྱིམ་ཚང་ཞིག་དེ་ལྟར་གློ་བུར་དུ་ཡ་ང་བའི་སྐྱོ་གར་ཞིག་གིས་མཇུག་རྫོགས་པར་བྱས།སྐྱོ་གར་དེའི་འབྱུང་རྐྱེན་ནི་ཕ་མ་གཉིས་ཀས་བཟའ་མི་ཚང་མར་ཨེ་ཛིའི་ནད་དུག་འགོས་པ་ཤེས་ཏེ།གསོ་ཐབས་བྲལ་ལ་ངོ་ཚ་དང་སྐྱོ་གདུང་གིས་གཟིར་བས་གསོན་པའི་རེ་བ་ཆད་པ་རེད།ང་ཚོས་སྐྱོ་གར་འདི་འདྲ་ལ་བརྟེན་ནས་ཨེ་ཛིའི་ནད་དུག་ནི་ཆེས་ཡ་ང་བའི་ནད་རིགས་ཤིག་ཡིན་པ་རྟོགས་དགོས།